**Γυμνάσιο Γερίου «Ιωνά και Κολοκάση» Κ88/Μ37**

**Σχολική Χρονιά: 2024-2025**

**Διαγωνισμός Φιλαναγνωσίας:«Ταξίδι με ένα Βιβλίο»**

Η Επιτροπή Βιβλιοθήκης, στο πλαίσιο της προσπάθειάς της για προώθηση της φιλαναγνωσίας, προκηρύσσει **ενδοσχολικό διαγωνισμό** που αποσκοπεί στην άμεση κι ενεργό εμπλοκή όλων των μαθητών/τριών του Σχολείου μας, **με τίτλο** **«Ταξίδι με ένα Βιβλίο».**

Βασικός στόχος του διαγωνισμού είναι η **δημιουργία ισχυρού κινήτρου για την ανάγνωση βιβλίων, η εδραίωση φιλικής σχέσης με το λογοτεχνικό βιβλίο, η ουσιαστική επαφή των μαθητών με σημαντικά έργα της ελληνικής και της παγκόσμιας λογοτεχνικής κληρονομιάς, η καλλιέργεια ευγενούς άμιλλας μεταξύ τους και τέλος η γνωριμία με τις βιβλιοθήκες.** Το τελικό μας ζητούμενο είναι **να δημιουργήσουμε βιβλιόφιλους**, που θα αναζητήσουν όσο το δυνατό περισσότερα βιβλία από τη Βιβλιοθήκη του Σχολείου μας για ανάγνωση.

Στη συνέχεια οι μαθητές/τριες θα κληθούν να συζητήσουν μεταξύ τους χαλαρά για το βιβλίο που έχουν διαβάσει σε μέρες και ώρες, που η Επιτροπή θα ανακοινώσει σύντομα, σε μια **Σκυταλοδρομία Ανάγνωσης.**

**Θυμίζουμε πως ο δανεισμός των βιβλίων από τη Βιβλιοθήκη του Σχολείου μας**, γίνεται  **Δευτέρα, Τετάρτη και Παρασκευή, κάθε δεύτερο διάλειμμα.**

**Ο διαγωνισμός θα ολοκληρωθεί στις 2 Απριλίου** **2025,** μέρα η οποία έχει καθιερωθεί ως **«Παγκόσμια Ημέρα Νεανικού Βιβλίου».**

Ο/η πρώτος/η και δεύτερος/η νικητής/τρια θα λάβουν ένα **έπαθλο** που θα αρέσει σίγουρα πολύ και επιπλέον **δύο (2) μονάδες στο ΔΔΚ.**

****Σας ευχαριστούμε και περιμένουμε την άμεση ανταπόκρισή σας!

 **Από τη Διεύθυνση και**

 **την Επιτροπή Βιβλιοθήκης**